Breča
<s>Breča (, , , ) ili kršnik je stena izgrađena od nezaobljenih odlomaka veličine preko 2 mm istovrsnih ili različitih stena, povezanih nekim matriksom.</s><s>Breče pripadaju grupi klastičnih stena, podgrupi psefita, a nastaju vezivanjem ili cementacijom drobine nekim prirodnim vezivom(karbonatno, silicijsko i dr.).</s><s>Ime je dobila po latinskoj reči breccia – lomljeni kamen.</s>

<s>Sastav 
Breča se sastoji od nezaobljenih fragmenata jedne ili više vrsta stena i vezivne supstance.</s><s>Veličina fragmenata i odnos količine fragmenata prema vezivnoj masi su različiti.</s><s>Pošto je osnovni materijal iz koga breče nastaju neklasiran po krupnoći (drobina), to su fragmenti breče obično vrlo različitih dimenzija.</s>

<s>U brečama se, osim fragmenata stena, nalaze i fragmenti skeleta i ljuštura organizama, a neke breče su sastavljene isključivo od takvih fragmenata.</s><s>To su najčešće ljušture školjaka ili fragmenti kostiju.</s><s>Takve breče, u kojima preovlađuju organski fragmenti, nazivaju se lumakelama.</s>

<s>Podela 
Prema načinu postanka, odnosno prema geološkom procesu koji dovodi do fragmentiranja, breče delimo na:
 padinske – kada su nastale od padinskog (siparskog) materijala;
 obalske – nastale u priobalskim regionima mora ili jezera usled razornog dejstva talasa;
 tektonske – nastale drobljenjem materijala fragmentiranog na rasednim površima;
 vulkanske – nastale vezivanjem grubozrnog nezaobljenog vulkanoklastičnog materijala;
 kontaktne – nastale lomljenjem okolnih stena ili perifernih partija plutona i potom zahvatanih magmom kod raznih vrsta intruzija.</s>

<s>Podela breča vrši se i na osnovu sastava fragmenata, na: krečnjačke, dolomitske, mermerne, serpentinske, heterogene, itd.</s><s>Kao i kod drobine, i ovde preovlađuje homogeni materijal, jer fragmenti od kojih je breča nastala nisu dugo transportovani.</s>

<s>Cement u brečama može biti vrlo različit.</s><s>Ili je doveden spolja ili je nastao rastvaranjem materijala same drobine.</s><s>Obično je cement istog sastava kao i sama breča, ali se sreće i cement drugačijeg sastava.</s>

<s>Prema načinu pojavljivanja, za breče se može reći da su u najvećem broju slučajeva neslojevite stene.</s><s>Obično su masivne teksture, jer nisu stvarane u vodenoj sredini, nego najčešće na kopnu.</s>

<s>Breče imaju raznovrsnu primenu u građevinarstvu, naročito za dekorativne svrhe.</s>

<s>Povezano 
 Spisak stena</s>

<s>Izvori</s>

<s>Literatura</s>

<s>Đorđević V., Đorđević P., Milovanović D. 1991.</s><s>Osnovi petrologije.</s><s>Beograd: Nauka</s>

<s>Sedimentne stijene
Građevinski materijali</s>

